
30                                                  DR 31.7.2018                                                                         

 

 

Walaupun prosedur operasi standard (SOP) telah memenuhi standard minimum 
yang ditetapkan oleh ICAO, ICAO juga telah mengenal pasti kelemahan dan memperbaiki 
prosedur semasa operasi pemindahan pesawat dari satu flight information region (FIR) hand 
over, dengan izin, kepada FIR seterusnya.  

Tuan Yang di-Pertua, di kesempatan ini, bagi pihak Kerajaan Malaysia, saya ingin 
merakamkan penghargaan dan mengucapkan terima kasih kepada Yang Berbahagia Datuk 
Kok Soo Chon selaku Ketua Penyiasat, Investigator-in-Charge Malaysian International Civil 
Aviation Organization Annex 13 Safety Investigation Team for MH370 dan semua yang 
terlibat kerana telah menjalankan siasatan dengan telus dan adil. 

■1210 

Pengeluaran laporan siasatan kemalangan udara pesawat MH370 ini menunjukkan 
komitmen dan ketelusan Malaysia dalam mematuhi tanggungjawabnya sebagai salah 
sebuah negara penjanji Konvensyen Chicago dan Annex 13. Pasukan penyiasat telah 
diberikan kebebasan sepenuhnya dalam menjalankan siasatan dan tiada sebarang pindaan 
yang dibuat ke atas laporan tersebut. Jemaah Menteri dalam mesyuaratnya pada 11 Julai 
2018 telah diberikan taklimat dan mengambil maklum hasil penemuan laporan berkenaan. 

Yang Berbahagia Datuk Kok Soo Chon selaku ketua penyiasat telah menyampaikan 
taklimat kepada waris keluarga, next of kin, dengan izin, penumpang dan krew pesawat 
MH370 seperti berikut: 

 Pertama, taklimat kepada NOK. Selain daripada NOK, warganegara Republik 
Rakyat China dan pihak media telah diadakan pada 30 Julai 2018 iaitu semalam di Putrajaya.  

Kedua, taklimat kepada next of kin dari Negara China dijadualkan pada 3 Ogos 2018 
di Beijing, China. Buku laporan siasatan kemalangan udara pesawat MH370 telah diedarkan 
kepada waris keluarga pesawat MH370, Ahli-ahli Parlimen, kedutaan asing, jabatan dan 
agensi kerajaan, pihak media dan masyarakat umum mulai 30 Julai 2018. Laporan ini juga 
telah dimuat naik ke laman sesawang Kementerian Pengangkutan untuk disiarkan kepada 
umum mulai jam tiga petang pada 30 Julai 2018. 

Adalah menjadi harapan kerajaan bahawa dengan pengeluaran laporan ini akan 
merungkai persoalan-persoalan dan teori-teori yang dibangkitkan oleh semua pihak sebelum 
ini. Aspirasi untuk mencari pesawat MH370 tidak akan diabaikan. Dalam hubungan ini, 
sekiranya terdapat maklumat atau petunjuk baru yang sahih dan kukuh atau credible 
evidence diperoleh, maka operasi pencarian selanjutnya akan dipertimbangkan oleh pihak 
kerajaan. 

Tuan Yang di-Pertua, saya berharap dan menyeru ahli keluarga dan rakan taulan 
bangsa agar terus cekal dan kekal tabah dalam meniti hari-hari yang mendatang tanpa orang 
yang disayangi. Doa dan ingatan kita akan terus bersama dengan mereka agar diberi 
ketabahan dan kecekalan hati dalam meneruskan kehidupan. Sekian, terima kasih. 

Tuan Yang di-Pertua: Terima kasih Yang Berhormat Menteri. 

 

RANG UNDANG-UNDANG DIBAWA KE DALAM MESYUARAT 

 

RANG UNDANG-UNDANG CUKAI BARANG DAN PERKHIDMATAN  
(PEMANSUHAN) 2018 

Bacaan Kali Yang Pertama 

Rang undang-undang bernama Suatu Akta untuk memansuhkan Akta Cukai Barang 
dan Perkhidmatan 2014; dibawa ke dalam Mesyuarat oleh Timbalan Menteri Kewangan 
[Dato’ Haji Amiruddin bin Hamzah]; dibaca kali yang pertama; akan dibaca kali yang kedua 
pada Mesyuarat ini. 

 



Walaupun prosedur operasi standard (SOP) telah memenuhi standard minimum yang ditetapkan oleh ICAO, ICAO juga telah mengenal pasti kelemahan dan memperbaiki prosedur semasa operasi pemindahan pesawat dari satu flight information region (FIR) hand over, dengan izin, kepada FIR seterusnya. Tuan Yang di-Pertua, di kesempatan ini, bagi pihak Kerajaan Malaysia, saya ingin merakamkan penghargaan dan mengucapkan terima kasih kepada Yang Berbahagia Datuk Kok Soo Chon selaku Ketua Penyiasat, Investigator-in-Charge Malaysian International Civil Aviation Organization Annex 13 Safety Investigation Team for MH370 dan semua yang terlibat kerana telah menjalankan siasatan dengan telus dan adil. #1210 Pengeluaran laporan siasatan kemalangan udara pesawat MH370 ini menunjukkan komitmen dan ketelusan Malaysia dalam mematuhi tanggungjawabnya sebagai salah sebuah negara penjanji Konvensyen Chicago dan Annex 13. Pasukan penyiasat telah diberikan kebebasan sepenuhnya dalam menjalankan siasatan dan tiada sebarang pindaan yang dibuat ke atas laporan tersebut. Jemaah Menteri dalam mesyuaratnya pada 11 Julai 2018 telah diberikan taklimat dan mengambil maklum hasil penemuan laporan berkenaan. Yang Berbahagia Datuk Kok Soo Chon selaku ketua penyiasat telah menyampaikan taklimat kepada waris keluarga, next of kin, dengan izin, penumpang dan krew pesawat MH370 seperti berikut: Pertama, taklimat kepada NOK. Selain daripada NOK, warganegara Republik Rakyat China dan pihak media telah diadakan pada 30 Julai 2018 iaitu semalam di Putrajaya. Kedua, taklimat kepada next of kin dari Negara China dijadualkan pada 3 Ogos 2018 di Beijing, China. Buku laporan siasatan kemalangan udara pesawat MH370 telah diedarkan kepada waris keluarga pesawat MH370, Ahli-ahli Parlimen, kedutaan asing, jabatan dan agensi kerajaan, pihak media dan masyarakat umum mulai 30 Julai 2018. Laporan ini juga telah dimuat naik ke laman sesawang Kementerian Pengangkutan untuk disiarkan kepada umum mulai jam tiga petang pada 30 Julai 2018. Adalah menjadi harapan kerajaan bahawa dengan pengeluaran laporan ini akan merungkai persoalan-persoalan dan teori-teori yang dibangkitkan oleh semua pihak sebelum ini. Aspirasi untuk mencari pesawat MH370 tidak akan diabaikan. Dalam hubungan ini, sekiranya terdapat maklumat atau petunjuk baru yang sahih dan kukuh atau credible evidence diperoleh, maka operasi pencarian selanjutnya akan dipertimbangkan oleh pihak kerajaan. Tuan Yang di-Pertua, saya berharap dan menyeru ahli keluarga dan rakan taulan bangsa agar terus cekal dan kekal tabah dalam meniti hari-hari yang mendatang tanpa orang yang disayangi. Doa dan ingatan kita akan terus bersama dengan mereka agar diberi ketabahan dan kecekalan hati dalam meneruskan kehidupan. Sekian, terima kasih. Tuan Yang di-Pertua: Terima kasih Yang Berhormat Menteri. RANG UNDANG-UNDANG DIBAWA KE DALAM MESYUARAT. RANG UNDANG-UNDANG CUKAI BARANG DAN PERKHIDMATAN (PEMANSUHAN) 2018 Bacaan Kali Yang Pertama Rang undang-undang bernama Suatu Akta untuk memansuhkan Akta Cukai Barang dan Perkhidmatan 2014; dibawa ke dalam Mesyuarat oleh Timbalan Menteri Kewangan [Dato' Haji Amiruddin bin Hamzah]; dibaca kali yang pertama; akan dibaca kali yang kedua pada Mesyuarat ini.